CELEX: 62012CN0173
Language: et
Date: 2012-04-11 00:00:00
Title: Kohtuasi C-173/12 P: Verenigde Douaneagenten BV 11. aprillil 2012 esitatud apellatsioonkaebus Üldkohtu (seitsmes koda) 10. veebruari 2012 . aasta otsuse peale kohtuasjas T-32/11: Verenigde Douaneagenten versus komisjon

23.6.2012   
            
            
               ET
            
            
               Euroopa Liidu Teataja
            
            
               C 184/4
            
         Verenigde Douaneagenten BV 11. aprillil 2012 esitatud apellatsioonkaebus Üldkohtu (seitsmes koda) 10. veebruari 2012. aasta otsuse peale kohtuasjas T-32/11: Verenigde Douaneagenten versus komisjon
   (Kohtuasi C-173/12 P)
   2012/C 184/07
   Kohtumenetluse keel: hollandi
   
      Pooled
   
   
      Apellant: Verenigde Douaneagenten BV (esindaja: Rechtsanwalt S. H. L. Moolenaar)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               Tühistada kohtuotsus vastavalt käesolevas apellatsioonkaebuses märgitud nõuetele;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   
               1.
            
            
               
                  
                     Apellatsioonkaebuse esimesed kaks väidet
                   puudutavad õigusnormi rikkumist Üldkohtu poolt, kuna viimane tuvastas, et kostja jõudis õigesti järeldusele, et kaupade liikumissertifikaat EUR.1 väljastati asjaolude ebaõige esitamise tõttu eksportija poolt.
               Üldkohus tugineb seejuures Departement van Economische Zaken’ile (majandusministeerium) kaks ja pool aastat enne tegelikku eksportimist saadetud kirjadele, mis on mitmeti tõlgendatavad, ning kumuleerimisnormide väärale ja tähtsust mitteomavale kohaldamisele, jättes samas tähelepanuta, et neid norme peavad ka ametiasutused ise väga keeruliseks.
               Samal ajal ei arvesta Üldkohus sellega, et Madalmaade tolliasutused märkisid Gerechtshof te Amsterdami menetluses, et nad ei suuda tõendada, et kõnealused liikumissertifikaadid EUR.1 väljastati seetõttu, et eksportija esitas asjaolusid ebaõigesti.
            
         
               2.
            
            
               
                  
                     Apellatsioonkaebuse kolmas ja neljas väide
                   puudutavad õigusnormi rikkumist Üldkohtu poolt, kuna viimane tuvastas, et Curaçao tolliasutused ei teadnud ega oleks pidanud teadma liikumissertifikaatide EUR.1 väljastamise ajal, et kõnealuste kaupade suhtes ei saa kohaldada sooduskohtlemist.
               Üldkohus jätab oma kaalutlustes tähelepanuta asjaolu, et Departement van Economische Zaken teostas liikumissertifikaatide EUR.1 väljastamiseks Curaçaol vähemalt ühe kohapealse kontrolli eksportija juures. Peale selle ei arvesta Üldkohus sellega, et tolliasutused kontrollisid Curaçaol liikumissertifikaadi EUR.1 väljastamisel kõnealuse suhkru päritolu seoses selle töötlemisega, et niimoodi kontrollida valitud korda.
               Lisaks ei arvesta Üldkohus sellega, et tolliasutused väljastasid liikumissertifikaadid EUR.1 päritolusertifikaatide vormi A (edaspidi „vorm A”) alusel, millele liikumissertifikaatide EUR.1 väljastamisel ei saa tugineda.
               Samad tolliasutused võtsid tooraine Curaçaole saabumisel vastu vormid A. Apellatsioonkaebuse esitaja ei ole süüdi selles, et need vormid A kadusid Curaçao tolliasutuste arhiivis toimunud tulekahjus. Kuna arhiiv on hävinud, ei ole enam võimalik tuvastada, milliseid dokumente sisaldas tolliasutuste toimik.
               Paika ei pea Üldkohtu järeldus, et vara valitseja andis need dokumendid kostja delegatsiooni liikmetele, kui need oli selles asutuses. Ainuüksi sellest ei saa järeldada, et vormid A ei asunud seal.